"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade!
Nagu tavaliselt, toob saate teieni misjoniühendus One Way Mission.
Tere tulemast vaatama!
Tänases õpetusosas jätkab Hannu Äimänen lunastuse teemat.
Enne seda toob Tiina Sinkkonen terviseid Malawist.
- Naasid hiljuti Malawist tiimireisilt. Kuidas läks?
- Aitäh, väga hästi. Kogesime taas Jumala hoolitsust
ja kõigest heast, mida Taevaisa tahab oma lastele
misjonireisidel anda. Ta oli meiega.
Saatsime palveteemasid Soome
ja Jumal aitas matkal tekkinud vajadustega.
Tuleb tänada ka kõiki ustavaid sõpru, sponsorvanemaid,
kes saatsid seekordki kingitusi Malawi orbudele;
Aitäh käsitöölistele, kes kudusid lastele igasugu asju.
Saime viia Malawi lastele hulgaliselt toredaid kingitusi.
Aitäh kõigile, kes vaeva nägid.
- Räägi neile, kes pole Malawis käinud,
kuidas seal töö edeneb, mida peab veel tegema.
Kirjelda veidi sealset tööd ja One Way küla.
- Malawis on töö algusest alates 6 -7 aasta eest väga palju toimunud.
Ehitasime tervisekeskuse, mis toimib väga hästi.
Iga kuu käib seal 3000 - 4000 patsienti.
Meil on hea personal - 3 kohaliku koolitusega medabilist
ja lisaks personal, kelle ise välja koolitasime.
Välisministeeriumi tugi kliinikule jätkub veel poolteist aastat.
Tulevikus teostuv isemajandamisplaan on juba käivitatud
ja uurime, kuidas kohapeal vahendeid koguda,
et toetuse lõppemise järel tööd edukalt jätkata.
Seal on lehmi, kitsi, peagi tuleb kanalagi.
Ka invaliidide töökoda toodab edaspidi müügiartikleid.
Isemajandamine on käima pandud.
- Enamikku vaatajaist huvitab ilmselt lastekodu.
- Meie praeguses sponsorprogrammis on ca 200 orbu.
16 neist elavad lastekodus, teistel on külas head hooldajad
ja nad saavad abi perelt, kelle juures nad elavad.
Lastekodu käivitub tasapisi, mitte suurte sammudega,
Uusi lapsi võetakse vastavalt vajadusele.
Lapsed elavad lastekodus ja neil on seal kasvatajad,
kes juhatavad neid dushiruumi, kooli jms.
- Mis etapis on ehitusprojektid?
- Ehitusprojektid arenevad hästi. Ehitame vanurite turvakodusid.
Seinad on juba püsti.
Samuti ehitame kortereid personalile, et külas võiks elada oskajaid inimesi.
Kambalamme küla asub linnast väga kaugel,
mistõttu võib olla raske leida töötajaid nii kaugele käima.
Seetõttu ehitame töötajaile kortereid.
Invaliidide töökoja jaoks ehitatakse samuti uus hoone.
Teeveerele jääb pood, kus hakatakse nende tooteid müüma.
Marianne ja Mac'i majas tehakse ka juba siseviimistlust.
Lõpusirge on silme ees.
Kui välistööd on valmis, võime keskenduda siseviimistlusele.
- Räägi, kuidas Mariannel ja Mac'il läheb?
- Neil läheb väga hästi.
Vahel tabab mõni kõhutõbi või malaaria,
kuid kõigega on hakkama saadud.
Suur tänu kõigile eestpalvetajaile, kes kodumaal meie töö eest seisavad.
Jumalariigi tööd tehakse palves põlvili ja selle kaudu,
et on piisavalt sõpru, kes asjade eest palvetavad.
See on esmane prioriteet.
- Sul on hea võimalus nüüd palvesoove esitada.
Meil on palju palvetavaid vaatajaid.
Räägi tähtsaimatest palveteemadest Malawi töös.
- Paluksin tarkust Malawi töö jaoks Mariannele ja Mac'ile,
ning kõigile, kes planeerivad ja otsustavad.
On tähtis liikuda Jumala juhtimisel ja täita Päästja plaane.
Lastekodus vajaksime tüdrukutele head kasvatajat.
Kui lapsi tuleb juurde, vajavad tüdrukud uut hoidjatädi,
poistel on kõik korras.
Palume, et autod vastu peaksid.
Hea on palvetada ka pastorite väljaõppe eest.
Pastoreid on treenitud väga edukalt 4 korda aastas.
Matthew Armstrong on käinud meie põõsapastoreid koolitamas
ja sellel on väga head tulemused.
Matthew naases Inglismaale ja on hetkel Malawist ära.
Vajame uusi õpetajaid pastorite koolitamiseks.
- Aitäh, Tiina. Palju õnnistusi! - Aitäh.
Nüüd on käes õpetusosa.
Hannu Äimänen jätkab eelmise nädala lunastusteemat.
Peetruse kirjas öeldakse:
"Teades, et teid pole lunastatud kaduvate asjadega,
hõbeda või kullaga teie tühisest esiisadelt päritud eluviisist."
Ilma lunastuseta, kuigi Jumal võib keda tahes kasutada,
kuid meie perspektiivist on elu ilma lunastuseta täiesti mõttetu.
See on tühine.
Meid on lunastatud tühisest ja mõttetust elust.
Seetõttu võiks öelda hüvasti tühisusele.
Kui Jumal meid nii palju hindab, miks me seda siis ise ei tee?
Kui meil pole aga lunastust, kui meil pole Kristust,
pole meil midagi.
Nagu kunagi öeldi Paavo Ruotsalaiselle:
"Üks asi on sul puudu ja sellega koos ka kõik muu -
Jeesuse Kristuse sisemine tundmine."
Kui me ei tunne Jeesust Kristust sisemiselt,
siis isegi kui Ta on kõik inimesed lunastanud,
pole meil sellest kasu. Vajame oma ellu Kristust.
Lunastuse vahendiks on Jeesuse veri.
See on ainus Jumalale sobiv valuuta.
Üks abielupaar olevat läinud ühte kogudusse,
kuhu oli tulnud uus pastor.
Nad ütlesid uuele pastorile, et vana rääkis pidevalt Jeesuse verest,
loodetavasti sellest enam liiga palju ei räägita.
Pastor lubas Jeesuse verest liiga palju mitte rääkida.
Abielupaar oli väga rahul.
Pastor ütles: Jeesuse verest on võimatu liiga palju rääkida,
kuna Temas on meie pattude lunastus ja andeksand.
Tihti räägitakse vere väest.
Mis see õigupoolest on?
On see mingi kaitsemüür?
Vere väe juures on tegemist pattude andeksandmisega.
Inimese suurim vajadus on patud andeks saada,
kuna patt eraldab inimese Jumalast.
Jeesuse vere väe tõttu võime uskuda pattude andekssaamist,
mille järel saame rahu südamesse, meid puhastatakse kõigest ebapuhtast
Pattude andeksandmise kaudu saame igavese elu.
See tähendab veel enamat.
Jeesus lunastas meid patu väe alt, aga ka kuradi võimu käest.
Kui oled Kristuses, oled sa kuradi eest kaitstud,
isegi kui ta sind kiusab.
Oled kaitstud, kuna Jeesus ütles,
et maailma vürst tuleb, kuid ei leia Temas midagi.
Kristuses ei pääse kurat su elu hävitama.
Seegi on tänu Jeesuse verele.
Jeesus võitis oma surmaga kuradi ja ka surma.
Sa ei kuulu isegi surmale. Sellest lunastus räägibki.
Apostlite tegudes räägitakse Peetrusest ja Johannesest templis,
kus oli sünnist saati vigane mees, kes nende poole pöördus.
Peetrus ütles: "Hõbedat ja kulda mul ei ole,
aga mis mul on, seda ma annan sulle.
Jeesuse Kristuse, Naatsaretlase nimel, tõuse ja kõnni!"
Ja mees tõusis.
Peetrus ei saatnud teda Jeruusalemma spa-sse paranema.
Või: Ühine Sotsiaaldemokraatliku parteiga,
see pole poliitiline seisukoht,
küll nemad hoolitsevad ühiskonna asjade eest
ja seaduste kaudu pääsed ehk sinagi kunagi oma puudest.
Või mine ülikooli arstiteaduskonda, õpi arstiks ja paranda end ise.
Peetrus ei öelnud seda. Tal oli midagi paremat.
Tal oli Jeesus ja Jeesuse lunastus.
Jeesuse ülestõusmisvägi tõstis jalutu püsti.
Sinagi võid omada Jeesuse ülestõusmisväge.
Ilma lunastuseta pole ka armastust, sest Jeesus on armastus.
Igaüks meist ilmselt vajab seda.
Vesku Loiri laulis kunagi Eino Leino tekste ja ütles umbes nii:
Kui mina meenutan, kuidas siin kerjanud olen koerana armastust hella.
Kuis rikaste väravais palunud olen trotsides tuulehalla.
Kui mina meenutan, mida ma sain, ning mida ma neel'sin ja vaikisin ...
Kuidagi nii see läks.
See rääkis sügavast armastuse, soojuse ja läheduse vajadusest.
Jeesuse vermetes on meil lunastus, armastus igaühe elu jaoks.
Sellest piisab iga inimese jaoks siin maailmas.
Jeesuse haavades on elu, kuid kõik usklikudki ei ela seda.
Oleme käsumeelsed ja rõhutame saavutusi,
kuid millisest elust räägib Piibel?
See räägib elust, kus saad olla sina ise.
Võid olla enda nägu ja enda suurust.
Sa ei pea olema keegi teine. Sind loodi parimal viisil.
See tähendab realistlikku tõepärast armus elamist,
mitte seda, et su elus ei esine ühtki raskust ja vastuolu.
Vastuolud on tegelikult vääritimõistetud võimalused.
Jumal annab neid meile, kuna need kasvatavad meid.
Vajame kriise, kuid vajame ka andeksandmist
ja armus elamist. Võid olla sina ise.
Öeldakse, et iga inimene peaks saama usklikuks;
kuid samas peaks ka iga usklik saama inimeseks.
Jeesuse haavades on meil vabadus.
Galaatia 5:1 ütleb: "Vabaduseks on Kristus meid vabastanud.
Ärge laske endid jälle panna orjaikkesse."
Sind lunastati vabadusse ja Jumala omandiks.
Kuidas see kokku sobib? Oled vaba, kuid samas teise omand.
Oled vaba, kuna oled Jumala omandina lapse seisuses.
Üks väike tüdruk kuulis Taevaisast ja Eenokist, kes koos käisid.
Eenokil tuli väsimus peale. Isa võttis Eenoki sülle ja viis koju.
Väike tüdruk sai aru, et kui ta ära väsib,
võtab isa ta sülle ja kannab koju.
See ongi lunastus.
Lunastus on äärmiselt kallis.
Üks kerjusmunk rändas Indias, leidis teelt suure kivi ja pani kotti.
Siis läks ta ühe lähiküla metsatukka magama.
Ta ärkas üles kõva kisa peale: Kivi! Kivi! Andke kalliskivi mulle!
See kuulub mulle!
Ärgates nägi munk meest, kes väitis,
et jumal Shiva oli ta üles äratanud ja käskinud metsa tulla,
kus olevat üks munk, kellel on suur kalliskivi,
mis kuulub talle. Kalliskivi pidi rikkaks tegema.
Munk võttis kivi kotist välja ja andis mehele.
See oli jalgpallisuurune teemant.
Öösel ei saanud mees und ja läks järgmine päev uuesti munga juurde
ja ütles: Anna mulle seda rikkust,
mis lubas sul teemantist nii lihtsalt loobuda.
Lunastus on palju hinnalisem.
See on nii kallis, et keegi ei suuda seda täielikult mõista.
See on maailma suurim aare, kuna küsimus on jumalariigis
ja igaveses elus.
Lunastus päästab meid pimedusest ja patu, kuradi ja surma võimusest.
Heebrealaste kirja väitel lunastati meid surnud tegudest.
Lunastust ei saa osta raha eest.
Olete ehk kuulnud, kuidas katoliiklane, protestant
juut ja moslem istusid koos ja katoliiklane ütles,
et on mõelnud Citibank'i ära osta.
Protestant ütles, et temalgi on hea aasta olnud
ja tahtis osta General Motors'it.
Printsist moslem tahtis ära osta Microsoft'i.
Juut vaatas neid mõnda aega ja ütles: Ma vist ei taha müüa.
Lunastust ei saa raha eest osta.
Reede Kristusele õhtutel laulame:
Seda ei saa osta rahaga ega kulla abiga,
ei või võita lotoga ega oma teeneil toetudes.
Igavese elu kingiks saad, kui vaid Jeesust usud sa.
Lunastus on kingitus ja see puudutab kõiki inimesi,
ka neid, kes on Kristusest võõrandunud -
paganaid ja meid kõiki patuseid.
Ristija Johannes ütles, kui Jeesus ristima tuli:
"Vaata, Jumala Tall, kes võtab ära maailma patud."
Lunastus tähendab vabaks ostmist.
Põhja-Ameerikas oli kunagi orjandussõda,
kus põhjaosariigid võitlesid lõunaosariikide orjuse vastu.
President Abraham Lincoln tegi kord avalduse:
Tänasest alates on kõik orjad vabad.
Jeesus hüüdis Kolgata ristil: see on lõpetatud.
See tähendas, et kõik maailma orjad,
kõik patu, surma ja kuradi võimuses olevad inimesed on vabad.
Kas arvad, et kõik orjad said kuulutamise hetkel vabaks?
Mõned omanikud jätkasid endiselt orjade piitsutamist.
Kui orjad kuulsid avaldusest, rääkisid nad sellest oma isandale
ja too ei julgenud enam midagi öelda.
Jeesus on Kuningate Kuningas.
Kui Tema midagi ütleb, on sellel maailmas selline võim,
et miski ei suuda seda peatada.
Veel paar sõna.
Ilma lunastuseta, kui su elus pole Kristust,
jääd patu võimusse.
Ilma lunastuseta jääd kuradi võimusse.
Ilma lunastuseta jääd surma võimusesse.
Ilma lunastuseta jääd kunagi igavesse surma,
hukatusse.
See pole Jumala tahe kellegi jaoks.
Ilmutusraamatu järgi ei pääse taevasse midagi ebapüha.
Iseeneses oleme kõik ebapühad, kuid Kristuse lunastustöö tõttu
võivad kõik pühad olla, kes seda oma elus tahavad.
Kui sa täna ei usu, tule Jeesuse juurde.
Too kahetsedes Tema ette kõik oma patud.
Tunnista need Talle ja räägi Talle, mis su südant vaevab.
Jeesus ootab seda. Tal on hea meel, kui tuled.
Kui Ta su patud andeks annab, võid siit koju minna rõõmsana,
et sindki on lunastatud. Sul on igavene elu.
Võid järgida Teda.
Kui oled usus, võid sinagi tulla.
Too kõik oma koormad Jeesuse ette.
Võid olla kindel, et Ta võtab need enda kanda.
Anna endast tihti aru, kuna Piibel ei õpeta:
Kord lunastatud, alati lunastatud.
Mitte keegi ei pea siit täna lahkuma,
ilma et poleks Jeesusega asju selgeks saanud.
Sa ju tead, kuidas Piibel lõpeb.
Üks tüdruk ja poiss armusid teineteisesse.
Poiss kolis mõneks aastaks Helsingisse õppima
ja saatis tüdrukule iga päev postkaardi või kirja
ning rääkis oma armastusest. Lool on väga õnnelik lõpp.
Nad abiellusid.
Tüdruk ja postiljon.
Piibel nii ei õpeta.
Piibel ütleb, et saate tõesti teineteise omaks: sina ja Jeesus.
Muhvinikesed.
See ongi lunastus. Aamen.
Selline oli tänane pooltund.
Kui sa ei näinud Hannu Äimäse õpetuse esimest osa,
leiad selle TV7 arhiivist.
Aitäh vaatamast!
Loodetavasti kohtume nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Saadet toetasid Stenroos Oy ja Häkkinen Oy
Tõlge: Monika Jaaguri
toimisto@onewaymission.fi